રાજસ્થાનના કોટામાં ૪૫ ડિગ્રી તાપમાને પ્રચંડ ગરમીથી લોકો ત્રાહિમામ થયા હતા. કોટાના ખેરાલી ગામે સદર પોલીસ સ્ટેશનમાં લક્ષ્મીચંદ સાવેવાલ નામના પોલીસ મેનનું હિટવેવના કારણે મોત થયાનું ડોક્ટરે જણાવ્યું હતું. તે રાત્રિ દરમિયાન મોટર સાયકલ પર ખેરાલી જવા નીકળ્યા હતા. રસ્તામાં એક ઝાડ નીચે ઝોકું ખાઈ આરામ કરવા રોકાયો હતો. સવારે તે મૃત હાલતમાં મળી આવ્યો હતો. પોસ્ટમોર્ટમ બાદ ડોક્ટરોએ તેનું મૃત્યુ ગરમીથી થયાનું જણાવ્યું હતું.